A4-0213/98

Ψήφισμα σχετικά με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών για τα νέα περιφερειακά προγράμματα 1997-1999 σε ό,τι αφορά το Στόχο 2 της κοινοτικής διαρθρωτικής πολιτικής - με προτεραιότητα στη δημιουργία θέσεων απασχόλησης (COM(97)0524 - C4-0641/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)0524 - C4-0641/97),

- έχοντας υπόψη τους στόχους της πολιτικής για την επίτευξη οικονομικής και κοινωνικής συνοχής όπως καθορίζονται στο τίτλο XIV της Συνθήκης ΕΚ,

- έχοντας υπόψη τα άρθρα 1 και 9 του κανονισμού (ΕΟΚ) αριθ. 2081/93 που καθορίζουν το Στόχο 2 για τη μετατροπή των περιοχών που πλήττονται από την παρακμή των παραδοσιακών βιομηχανιών στο πλαίσιο της περιόδου προγραμματισμού 1994-1999 ((ΕΕ L 193 της 31.7.1993, σελ. 5.)),

- έχοντας υπόψη το ψήφισμά του της 14ης Φεβρουαρίου 1996 σχετικά με τη δεύτερη περίοδο προγραμματισμού της ενίσχυσης δυνάμει του Στόχου 2 (1997-1999) ((ΕΕ C 65 της 4.3.1996, σελ. 88.)),

- έχοντας υπόψη το επεξηγηματικό σημείωμα σχετικά με τις παρεμβάσεις στις βιομηχανικές περιοχές σε παρακμή (Στόχος 2) κατά τη δεύτερη περίοδο προγραμματισμού 1997-1999 (C(96)952),

- έχοντας υπόψη την έκθεση της Επιτροπής Περιφερειακής Πολιτικής και τη γνωμοδότηση της Επιτροπής Απασχόλησης και Κοινωνικών Υποθέσεων (A4-0213/98),

A. λαμβάνοντας υπόψη ότι η κοινοτική ενίσχυση στις βιομηχανικές περιοχές που πλήττονται από σοβαρή παρακμή και χρειάζονται μετατροπή αποκτά ιδιαίτερη σημασία στο πλαίσιο της προσπάθειας της Κοινότητας να επιτύχει οικονομική και κοινωνική συνοχή σύμφωνα με το άρθρο 130Α της Συνθήκης,

B. λαμβάνοντας υπόψη ότι η ανεργία συνιστά τη μεγαλύτερη πρόκληση στο τέλος αυτού του αιώνα, ενώ η δημιουργία θέσεων απασχόλησης θα πρέπει να αποτελέσει απόλυτη προτεραιότητα των πολιτικών της Ευρωπαϊκής Ένωσης,

Γ. λαμβάνοντας υπόψη ότι η συνέχεια μεταξύ της πρώτης και της δεύτερης περιόδου του Στόχου 2 (1994-1996, 1997-1999) φαίνεται κυρίως κατά την επιλεξιμότητα, όπου μόνο μικρές αλλαγές εξασφάλισαν μία περισσότερο μακροπρόθεσμη πρόσβαση στις περιοχές που πλήττονται από βιομηχανική παρακμή,

Δ. λαμβάνοντας υπόψη ότι ο ανταγωνισμός και η ανάπτυξη των μικρομεσαίων επιχειρήσεων ως ειδική προτεραιότητα αντικατοπτρίζουν την ιδιαίτερη σημασία των μικρομεσαίων επιχειρήσεων σε ό,τι αφορά τη δημιουργία θέσεων εργασίας, δεδομένου ότι εκπροσωπούν τα 2/3 του συνολικού εργατικού δυναμικού στην Ένωση,

Ε. λαμβάνοντας υπόψη ότι η Ε& Α αλλά και η καινοτομία συνιστούν πρόκληση και ευκαιρία για τις βιομηχανικές περιοχές κυρίως σε ό,τι αφορά τη μετατροπή των οικονομικών διαρθρώσεων και τη βελτίωση της περιφερειακής ανταγωνιστικότητάς τους, εφόσον διασφαλίζεται η απαραίτητη υποδομή αλλά και η επαρκής παροχή ειδικευμένου εργατικού δυναμικού,

ΣΤ. λαμβάνοντας υπόψη ότι το περιβάλλον και η αειφόρος ανάπτυξη ως ειδική προτεραιότητα αντικατοπτρίζουν τη συμπληρωματικότητα του περιβάλλοντος και της περιφερειακής ανάπτυξης και θα πρέπει συνεπώς να αποτελέσουν το αντικείμενο της χρηματοδότησης του Στόχου 2 καθώς και οριζόντια προτεραιότητα σε ό,τι αφορά τη διασφάλιση μιας φιλικής προς το περιβάλλον και βιώσιμης μετατροπής,

Ζ. λαμβάνοντας υπόψη ότι η εξασφάλιση ίσων ευκαιριών έχει ιδιαίτερη σημασία ως οριζόντιος στόχος, εάν ληφθούν παράλληλα υπόψη οι υφιστάμενες ανισότητες σε ό,τι αφορά την πρόσβαση, την παρουσία και την ίση μεταχείριση στην αγορά εργασίας,

Η. λαμβάνοντας υπόψη ότι η Επιτροπή συνέστησε στις πρόσφατες προτάσεις της για την Ατζέντα 2000 ένα νέο Στόχο 2 ο οποίος θα καλύπτει τους τομείς της βιομηχανίας και της παροχής υπηρεσιών, της υπαίθρου, των πόλεων και της αλιείας από κοινού και θα επικεντρώνεται στην υποστήριξη της οικονομικής και κοινωνικής συνοχής των περιοχών που βρίσκονται σε διαρθρωτική κρίση με ανακατανομή επί τη βάσει γεωγραφικής κάλυψης 10%, 5% 2% και 1% αντίστοιχα,

1. υπογραμμίζει τη γενική σημασία και την ανάγκη υποστήριξης των βιομηχανικών περιοχών σε παρακμή με στόχο την επίτευξη οικονομικής και κοινωνικής συνοχής[semigr ] θεωρεί συνεπώς τη χρηματοδότηση στα πλαίσια του Στόχου 2 ως έκφραση της απαραίτητης ευρωπαϊκής αλληλεγγύης για την επίτευξη οικονομικής και κοινωνικής συνοχής[semigr ] υπογραμμίζει ότι η υποστήριξη του Στόχου 2 θα πρέπει να θεωρηθεί ως ευκαιρία για τη θέσπιση στρατηγικής της οικονομικής ανάπτυξης η οποία θα ενισχυθεί για να αντιμετωπισθεί η πρόκληση τόσο του διεθνούς όσο και του ενδοκοινοτικού ανταγωνισμού και για να επωφεληθεί το ευρύ κοινό από την γενικότερη ευημερία στην Ένωση[semigr ]

2. σημειώνει ότι η αξιολόγηση της χρηματοδότησης του Στόχου 2 από τη στιγμή που καθιερώθηκε στη σημερινή της μορφή έχει συμβάλλει σημαντικά με την τοποθέτηση των θεμάτων οικονομικής ανάπτυξης και στρατηγικού σχεδιασμού στις ημερήσιες διατάξεις των επιλέξιμων περιοχών, με τη δημιουργία και την εξασφάλιση περίπου μισού εκατομμυρίου καθαρών θέσεων εργασίας μεταξύ του 1989 και του 1993, και με την απαραίτητη διαφοροποίηση των οικονομικών διαρθρώσεων που εξαρτούνται από παλιές και υπό παρακμή βιομηχανίες[semigr ]

Προτεραιότητες

3. επιδοκιμάζει την έμφαση που αποδίδει η Επιτροπή στη νέα περίοδο προγραμματισμού μέσω της παρουσίασης κατευθυντηρίων γραμμών για τον καθορισμό των απολύτων προτεραιοτήτων[semigr ] θεωρεί ότι οι εν λόγω κατευθυντήριες γραμμές αποτελούν πρακτική η οποία θα πρέπει να συνεχισθεί, και σημειώνει συνεπώς με ενδιαφέρον ότι η Επιτροπή συνιστά την καθιέρωση κατευθυντηρίων γραμμών ως νέο άμεσο βήμα μετά την έγκριση των κανονισμών[semigr ]

4. ζητεί να κληθεί να γνωμοδοτήσει όσον αφορά τη θέσπιση των κατευθυντηρίων γραμμών[semigr ]

5. συμμερίζεται την άποψη ότι η δημιουργία θέσεων εργασίας θα πρέπει να αποτελέσει γενική και ύψιστη προτεραιότητα σε μία Ένωση όπου περίπου 18 εκατομμύρια πολίτες είναι άνεργοι[semigr ] τονίζει παρ' όλα αυτά ότι η γενικότερη δημιουργία θέσεων απασχόλησης θα μπορούσε να συνδεθεί και να προκύψει ως αποτέλεσμα της αγοράς και μέσω της εξασφάλισης μακροπρόθεσμης απασχόλησης[semigr ]

6. επιμένει στην ανάγκη εξεύρεσης ισορροπίας μεταξύ της πολιτικής ενισχύσεων για τη διατήρηση και τη δημιουργία θέσεων εργασίας και των άλλων πτυχών της οικονομικής πολιτικής της Ένωσης, με στόχο την άρση της αντίφασης που παρουσιάζεται με κάποια συχνότητα[semigr ]

7. τονίζει ότι οι τέσσερις ειδικές προτεραιότητες (ανταγωνιστικότητα και ανάπτυξη των μικρομεσαίων επιχειρήσεων, περιβάλλον και αειφόρος ανάπτυξη, Ε& Α, καινοτομία και ισότητα των ευκαιριών) διαδραματίζουν σημαντικότατο ρόλο για την Επιτροπή με στόχο την ανάπτυξη μιας ανταγωνιστικής, διαφοροποιημένης, προσανατολισμένης στο μέλλον περιφερειακής οικονομικής διάρθρωσης[semigr ] καλεί συνεπώς την Επιτροπή να διασφαλίσει μία πρόσβαση η οποία θα βασίζεται στις προαναφερθείσες προτεραιότητες και η οποία θα μπορούσε - από περίπτωση σε περίπτωση - να συνοδεύεται από ενδεικτικά ποσοστιαία στοιχεία[semigr ]

Νέα προγράμματα 1997-1999

8. επιδοκιμάζει το γεγονός ότι τα νέα προγράμματα που εγκρίθηκαν αποτελούν συνέχεια της προηγούμενης περιόδου προγραμματισμού σε ό,τι αφορά τις προτεραιότητες και τις επιλέξιμες περιοχές[semigr ] θεωρεί την εν λόγω συνέχεια ως έκφραση της πεποίθησής του ότι η χρηματοδότηση του Στόχου 2 θα μπορούσε να ακολουθήσει μία μεσοπρόθεσμη έως μακρυπρόθεσμη προσέγγιση και ότι μία τριετής περίοδος προγραμματισμού είναι πολύ μικρή[semigr ]

9. εκφράζει τη λύπη του για το γεγονός ότι δεν ήταν δυνατό, κατά τη στιγμή της έγκρισης των προγραμμάτων του Στόχου 2 για το 1997-1999, να εκτιμηθεί κατά πόσο τα κράτη μέλη χρησιμοποιούν ήδη πολυδιάστατες προσεγγίσεις στο πλαίσιο της «Pathway-Approach» για τη συγκεκριμένη προώθηση ομάδων οι οποίες είναι εκτεθειμένες στο μεγαλύτερο κίνδυνο μακροχρόνιας ανεργίας, καλεί δε την Επιτροπή να αξιοποιήσει κατά τους μελλοντικούς σχεδιασμούς παρεμβάσεων τα πορίσματα της αξιολόγησης που πραγματοποιείται στα μέσα της τρέχουσας περιόδου προγραμματισμού[semigr ]

10. εκφράζει τη λύπη του για το γεγονός ότι η ποιότητα των προγραμμάτων δεν ανταποκρίνεται πάντα στις προσδοκίες και ότι έχουν εγκριθεί από την Επιτροπή προγράμματα σχετικά με τα οποία διαπίστωσε ότι έχουν υλοποιηθεί ανεπαρκώς οι οριζόντιες πτυχές των κατευθυντηρίων γραμμών όπως προστασία του περιβάλλοντος, αειφόρος ανάπτυξη και ισότητα ευκαιριών[semigr ] εμμένει ιδιαίτερα στο να διασφαλισθεί σταθεροποίηση του ποσοτικού προσδιορισμού των στόχων (δημιουργία θέσεων απασχόλησης κλπ.)[semigr ] παρατηρεί με κάποια έκπληξη ότι από τις τέσσερις ειδικές προτεραιότητες, μόνο η Ε& Α και η καινοτομία σημείωσαν ιδιαίτερη αύξηση στις δαπάνες, ενώ οι παραγωγικές επενδύσεις - αν και πρέπει να αιτιολογηθούν επαρκώς - παρέμειναν στο ίδιο επίπεδο δαπανών[semigr ]

11. πιστεύει ότι η γενική αύξηση των διατιθέμενων οικονομικών πόρων κατά 13,8%, με παράλληλη μεταφορά αχρησιμοποίητων πιστώσεων ύψους 12%, θα επιφέρει σημαντική επιπρόσθετη ώθηση κατά την επίτευξη του αναμενόμενου αντίκτυπου[semigr ] υπενθυμίζει ότι, όσον αφορά την εκτέλεση του προϋπολογισμού, η προηγούμενη περίοδος χαρακτηρίσθηκε από καθυστερήσεις που οδήγησαν σε βασικά μόνο δύο έτη εκτέλεσης[semigr ] εκφράζει συνεπώς την ικανοποίησή του για το γεγονός ότι τα προσωρινά στοιχεία εκτέλεσης για το 1997 πρώτο έτος της περιόδου προγραμματισμού 1997-1999, φανερώνουν πλήρη απορρόφηση των διατιθέμενων πιστώσεων[semigr ]

Αρχές που διέπουν τις παρεμβάσεις των διαρθρωτικών ταμείων

12. εκφράζει τη λύπη του για το ότι η αρχή της προσθετικότητας και η αξιολόγησή της προκαλούν συνεχιζόμενα προβλήματα κατά την έγκριση των προγραμμάτων, λόγω της ανεπαρκούς ή μηδενικής διαβίβασης των απαραίτητων εγγράφων[semigr ] συμφωνεί με την προσέγγιση της Επιτροπής να καθιερώσει προϋποθέσεις εφαρμογής για τη δεύτερη προσπάθεια, θεωρεί όμως ότι η φαινομενική διαρθρωτική αυτή ανεπάρκεια θα πρέπει να αντιμετωπισθεί σε νέους κανονισμούς με ελαφρή απλοποίηση της εκτίμησής της[semigr ]

13. σημειώνει ότι προέκυψαν βελτιώσεις κατά την εφαρμογή της αρχής των εταιρικών σχέσεων, πιστεύει όμως ότι η εφαρμογή αυτή εξακολουθεί να διαφέρει σημαντικά από το ένα κράτος μέλος στο άλλο[semigr ] δηλώνει ότι θα υποστηρίξει την ενίσχυση και την τυποποίηση των περιφερειακών εταιρικών σχέσεων (συμπεριλαμβανομένων των περιφερειακών και των τοπικών καθώς και των κοινωνικών εταίρων) καθιστώντας τις μία από τους βασικούς πυλώνες του προγραμματισμού και της διαχείρισης των προγραμμάτων[semigr ]

14. θεωρεί αναγκαίο στα έγγραφα των προγραμμάτων να αποδίδεται μεγάλη σημασία στον καθορισμό δεικτών, διότι έτσι μόνο μπορεί να αποδειχθεί η πρόοδος στις περιφέρειες στον τομέα της αειφόρου ανάπτυξης με θετικές συνέπειες για την απασχόληση[semigr ]

Το μέλλον της υποστήριξης των βιομηχανικών περιοχών σε παρακμή

15. σημειώνει ότι ο προτεινόμενος νέος Στόχος 2 περιλαμβάνει ζώνες που βρίσκονται σε φάση κοινωνικοοικονομικής αναδιάρθρωσης στους τομείς της βιομηχανίας και της παροχής υπηρεσιών, τις αγροτικές ζώνες που βρίσκονται σε μαρασμό, τις αστικές ζώνες που συναντούν δυσκολίες και τις ζώνες που εξαρτώνται από την αλιεία[semigr ] επιδοκιμάζει την ιδέα του δικτύου ασφαλείας, το οποίο θα εγγυάται ότι η συγκέντρωση θα επιτυγχάνεται μέσω κοινωνικής αλληλεγγύης[semigr ]

16. φρονεί ότι στο νέο Στόχο 2 οι τομείς της βιομηχανίας και των υπηρεσιών καθώς και της υπαίθρου πρέπει να έχουν σαφή προτεραιότητα και ανάλογο επίπεδο χρηματοδότησης όπως κατά τη χρονική περίοδο 1994-1999[semigr ]

17. αμφιβάλλει για την αισιοδοξία της Επιτροπής ότι θα επιτευχθεί συνοχή σε ένα τόσο διαφοροποιημένο στόχο[semigr ] επικροτεί την άποψη ότι ο προγραμματισμός και η διαχείριση καθώς και η εταιρική σχέση και η προσθετικότητα πρέπει να βελτιωθούν περαιτέρω[semigr ] αποδοκιμάζει ωστόσο το γεγονός ότι η ενίσχυση των επιτροπών παρακολούθησης δεν θα περιλαμβάνει δυνατότητα ανεξάρτητης έγκρισης ελάσσονος σημασίας τροποποιήσεων του προγράμματος[semigr ]

18. θεωρεί την τήρηση των τριών βασικών κριτηρίων για τις βιομηχανικές περιοχές σε παρακμή ως δικαιολογημένη, σύμφωνα με την εμπειρία και την πραγματικότητα[semigr ] εκφράζει την ικανοποίησή του με το γεγονός ότι η γειτονία με περιοχή του Στόχου 1 θα εξακολουθεί να θεωρείται δευτερεύον κριτήριο[semigr ]

19. σημειώνει με ενδιαφέρον ότι ο συνδυασμός των κοινοτικών και εθνικών κριτηρίων αφήνει περισσότερο χώρο για ελιγμούς στα κράτη μέλη, φοβάται όμως ότι ο χώρος αυτός θα μπορεί ενδεχομένως να χρησιμοποιηθεί για την καθιέρωση ακατάλληλων κριτηρίων σε επίπεδο κρατών μελών σε ό,τι αφορά την επιλογή μεταξύ των θεωρητικά επιλέξιμων περιοχών ώστε να αντιμετωπισθεί το ανώτατο όριο του πληθυσμού που καθιέρωσε η Επιτροπή[semigr ]

20. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και τις κυβερνήσεις και τα κοινοβούλια των κρατών μελών.